stanford-oval/wikipedia huggingface dataset:
אנז'ליק קיג'ו
אלבומים > Õÿö

האלבום יצא לאור באירופה ובאמריקה בשנת 2010. האלבום משמש כמחווה למוזיקה שקיג'ו שמעה בילדותה בבנין. הוא מאגד בתוכו מוזיקה מסורתית, שירים של מרים מקבה, מוזיקת נשמה קלאסית משנות ה-60 וה-70 ואפילו שיר בסגנון בוליווד. Õÿö היה מועמד לפרס על אלבום המוזיקה העכשווי הטוב ביותר בגראמי מספר 53.
אלבומים > Spirit Rising

אלבום שהופק מתוך הופעה חיה של קיג'ו ב"PBS", יצא לאור בצפון אמריקה בשנת 2012. האלבום מכיל מקבץ שירים מכל הקריירה שלה ושיתופי פעולה עם אמנים נוספים.
אלבומים > EVE

האלבום יצא לאור בשנת 2014, הוקדש לכל נשות אפריקה בשל החוזק והיופי שלהן. לפי דבריה "EVE" הוא "אלבום זיכרון של הנשים האפריקאיות" שהיא גדלה איתן ו"תיעוד לגאווה והחוזק שמסתתרים מאחורי החיוך שמסווה את צרות היום-יום". היא טיילה בקניה ובבנין, תיירה את המדינות לאורכן ולרוחבן על מנת להקליט וללכוד מקצבים הרמוניים וזימרה מסורתית של מקהלות נשים. האלבום הגיע למקום הראשון של מצעד המוזיקה העולמית של "Billboard" ואף דורג במקום הראשון מתוך 12 אלבומי מוזיקה עולמיים בשנת 2014 על ידי תחנת רדיו צרפתית בין-לאומית. השיר שפותח את האלבום, "M’Baamba" הופיע ב"עשרת הגדולים" של ה-"New York Times" בשנת 2014. בנוסף, זכה האלבום לפרס אלבום המוזיקה העולמי הטוב ביותר של טקס גראמי ה-57.
אלבומים > SINGS

בתאריך 31 במרץ 2015 קיג'ו הוציאה אלבום של שיתוף פעולה שלה ושל התזמורת הפילהרמונית של לוקסמבורג. האלבום הכיל תשע גרסאות אורכסטרה של שירים מאלבומיה הקודמים ושני שירים מקוריים, "Nanae" ו-"Otishe". העיתון האוסטרלי "The Australian" ציין כי זהו האלבום הכי אמביציוזי של קיג'ו ובו היא מביעה מחווה לגיבורה שלה מרים מקבה. "Sings" מכיל בתוכו איכויות של מוזיקה קלאסית עם הגרוב של הג'אז ועם הלהט של מקצבים אפריקאים וברזילאיים. האלבום זכה בפרס גראמי על האלבום המוזיקלי הטוב ביותר.
אלבומים > Remain In Light

האלבום יצא לאור בשנת 2018. קיג'ו שיתפה פעולה עם המפיק ג'ף באסקר כדי ליצור את האלבום שהיווה פרויקט חדש של האמנית במטרה לשייך את מוזיקת הרוק לאפריקה. אלבום זה הוא מחווה לאלבום רוק משנות ה-80 בעל אותו השם של להקת "Talking Heads" משנות ה-70 שהושפע רבות ממוזיקה מערב אפריקאית. גרסתה של קיג'ו חוגגת את הגאונות של "Talking Heads" על ידי השירה האופורית שלה, מוזיקת האורכסטרה ובחירת מילים בשפות מבנין.
עיסוקים נוספים

בשנת 2022 שיחקה לצדה של ויולה דייוויס בסרט הקולנוע האמריקאי "לוחמת" (אנ') בבימויה של ג'ינה פרינס בית'ווד (אנ').
ספר זיכרונות: Spirit Rising, My Life, My Music

קיג'ו כתבה ספר זיכרונות שנקרא "Spirit Rising" יחד עם רייצ'ל וונריק. הספר פורסם על ידי הרפר קולינס בתאריך 7 בינואר 2014. דזמונד טוטו, איש דת בכיר בכנסייה בדרום אפריקה, כתב את הפרפרזה בספר הזיכרונות בעוד הזמרת/שחקנית אלישיה קיז כתבה את המבוא בו התבטאה: "אנז'ליק קיג'ו מגלמת נשיות וגבורה כהוכחה לפועלה הרב למען ילדים, כשגרירה של האומות המאוחדות... אם לא הכרת את אנז'ליק, לא חיית, משום שאין אדם אחד שיהיה בנוכחותה ולא ישתנה". ביל קלינטון אמר כי "הדבר היחיד שיותר גדול מקולה של אנז'ליק הוא ליבה". בנוסף, אמר כי "הספר מתעד חיי מוזיקה מלאי השראה, אקטיביזם, וקריאה נלהבת לשלום, חופש וזכויות לאנשים בכל העולם".
דיסקוגרפיה

Pretty - 1981
Ewa Ka Djo (Let's Dance) - 1985
Parakou - 1990
Logozo - 1991
Ayé - 1994
Fifa - 1996
Oremi - 1998
Keep On Moving: The Best of Angelique Kidjo - 2001
Black Ivory Soul - 2002
Oyaya! - 2004
2007 - Djin Djin
Õÿö - 2010
Spirit Rising - 2012
Eve - 2014
Sings with the Orchestre Philharmonique du Luxembourg - 2015
Remain in Light - 2018.
הערות שוליים

↑  allAfrica.com: Nigeria: Gifted Angelique Kidjo, On African Voices, web.archive.org, ‏2012-10-20
1 2  Chris J. Walker, Anglique Kidjo, Mixonline, ‏2002-09-01 (באנגלית)
↑  Shannon Thomason, News - Angélique Kidjo to speak, perform at UAB March 22-23, UAB News (באנגלית)
↑  Angélique Kidjo - Bénin | cd mp3 concert biographie news | Afrisson, www.afrisson.com (ארכיון)
↑  REMAIN IN LIGHT, Kidjo.com (באנגלית)
1 2  Goodwill Ambassador, UNICEF
↑  Batonga Foundation, אתר קרן באטונגה
↑  UNICEF Goodwill Ambassadors Shakira and Angélique Kidjo raise their voices in support of a new development era for children, UNICEF, ‏2015-09-25
↑  CISAC - Presidency, CISAC
| זוכי פרס פולאר למוזיקה |
| --- | --- | --- |
| שנות ה-90 | פול מקרטני / המדינות הבלטיות (1992) • דיזי גילספי / ויטולד לוטוסלבסקי (1993) • קווינסי ג'ונס / ניקולאוס הרנונקור (1994) • אלטון ג'ון / מסטיסלב רוסטרופוביץ' (1995) • ג'וני מיטשל / פייר בולז (1996) • ברוס ספרינגסטין / אריק אריקסון (1997) • ריי צ'ארלס / ראווי שנקר (1998) • סטיבי וונדר / יאניס קסנאקיס (1999) |  |
| שנות האלפיים | בוב דילן / אייזק שטרן (2000) • ברט בכרך / רוברט מוג / קרלהיינץ שטוקהאוזן (2001) • מרים מקבה / סופיה גוביידולינה (2002) • קית' ג'ארט (2003) • בי. בי. קינג / ג'רג' ליגטי (2004) • ז'ילברטו ז'יל / דיטריך פישר-דיסקאו (2005) • לד זפלין / ואלרי גרגייב (2006) • סאני רולינס / סטיב רייך (2007) • פינק פלויד / רנה פלמינג (2008) • פיטר גבריאל / חוסה אנטוניו אבראו / אל סיסטמה (2009) |  |
| שנות ה-2010 | ביורק / אניו מוריקונה (2010) • רביעיית קרונוס / פטי סמית' (2011) • פול סיימון / יו-יו מה (2012) • יוסו נ'דור / קייג׳ה סאריאהו (2013) • צ'אק ברי / פיטר סלארס (2014) • אמילו האריס / אוולין גלני (2015) • מקס מרטין / צ'צ'יליה ברטולי (2016) • סטינג / ויין שורטר (2017) • מטאליקה / המכון הלאומי למוזיקה באפגניסטן (2018) • גראנדמאסטר פלאש / אן-סופי מוטר / מנגנים לשינוי (2019) |  |
| שנות ה-2020 | אנה נטרבקו / דיאן וורן (2020) • איגי פופ / אנסמבל אנטרקונטמפורן (2022) • כריס בלקוול / אנז'ליק קיג'ו / ארוו פרט (2023) • נייל רוג'רס / אסה-פקה סאלונן (2024) |  |
| --- | --- |
בקרת זהויות :  NLI: 987007404949305171  BIBSYS: 2013378  BnF: cb13963230k (data)  GND: 134769554  ICCU: UM1V011925  ISNI: 0000 0000 7987 4384  LCCN: no94032636  MusicBrainz: 80fe34d0-6b4f-4ccd-81c3-281ab37f0451  NKC: xx0065915  NLK: KAC2020P1515  NSK: 000652856  NTA: 102425736  RERO: 02-A005754718  SUDOC: 145290204  Trove: 1596232  VIAF: 24794258   WorldCat (עם VIAF): 24794258 
קיג'ו בטקס פרסי המוזיקה הברזילאית
קיג'ו בשנת 2012
קיג'ו בשנת 2006
ג'וש סרג'נט

ג'ושוע תומאס "ג'וש" סרג'נט (באנגלית: Joshua Thomas "Josh" Sargent; נולד ב-20 בפברואר 2000) הוא כדורגלן אמריקאי, המשחק בעמדת הקיצוני והחלוץ בנוריץ' סיטי מליגת המשנה האנגלית ובנבחרת ארצות הברית.
קריירת מועדונים

סרג'נט נולד באופאלון, מיזורי שבארצות הברית, לג'ף ולליאן סרג'נט, שניהם היו כדורגלנים בקולג'. התחנך גם בבית ספר תיכון קתולי.
הוא הצטרף למועדון הכדורגל סקוט גלאגר בגיל 8 שם שיחק עד גיל 16.
לקרת פתיחת עונת 2018/2019 חתם בורדר ברמן. ב-7 בדצמבר 2018 הוא ערך את הופעת הבכורה שלו בקבוצה הראשונה של ורדר ברמן מול פורטונה דיסלדורף. הוא כבש בנגיעה הראשונה שלו במשחק בדקה ה-78, השער המהיר ביותר של שחקן בבכורה בתולדות המועדון, משחק אותו ניצחה ברמן 1–3.
ב-9 באוגוסט 2021 חתם בנוריץ' סיטי מהפרמייר ליג.
חמישה ימים לאחר מכן הוא ערך את הופעת הבכורה שלו בהפסד 0–3 לליברפול. הוא הבקיע את שני השערים הראשונים שלו במועדון ב-24 באוגוסט, בניצחון 6–0 על בורנמות' בסיבוב השני של גביע הליגה. ב-21 בינואר 2022 הבקיע את שערי הליגה הראשונים שלו העונה, בניצחון 0–3 על ווטפורד.
נבחרות ארצות הברית

לאחר שייצג את נבחרות ארצות הברית בכל הגילים. ב-28 במאי 2018 כבש את שערו הראשון בנבחרת הבוגרת במשחק ידידות מול בוליביה, משחק אותו ניצחה נבחרתו 0–3.
נכלל ומשחק בסגל נבחרת ארצות הברית בטורניר מונדיאל 2022 שבקטאר.
נכלל בסגל הנבחרת בקופה אמריקה 2024.
תארים

נבחרת ארצות הברית
ליגת האומות של CONCACAF:‏ 2019/2020
אישיים
נעל הכסף של פיפ"א עד גיל 20: 2017
הערות שוליים

↑  Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
↑  BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
| נבחרת ארצות הברית – מונדיאל 2022 |
| --- | --- | --- |
|  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר |  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר | ארצות הברית |
| נבחרת ארצות הברית – קופה אמריקה 2024 |
| --- | --- | --- |
|  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר |  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר | ארצות הברית |
ג'ורג' בלו

ג'ורג' בלו (באנגלית: George Bello; נולד ב-22 בינואר 2002) הוא כדורגלן אמריקאי, המשחק בעמדת המגן השמאלי בל.א.ס.ק. לינץ ובנבחרת ארצות הברית.
קריירה

בלו נולד באבוג'ה שבניגריה, ובגיל שנה עבר עם משפחתו לדגלסוויל, ג'ורג'יה. במהלך הקריירה המוקדמת שלו שיחק ב-Southern Soccer Academy, מועדון כדורגל לנוער המזוהה עם המועדון האנגלי צ'לסי, וב-Alpharetta Ambush, שם שיחק במשך חמש שנים.
ב-2016 עבר בלו לאקדמיה של אטלנטה יונייטד.
ב-2 בספטמבר 2018 ערך את הופעת הבכורה שלו בקבוצת הבוגרים של אטלנטה יונייטד במשחק במסגרת ה-MLS נגד די. סי. יונייטד, משחק אותו הפסידה אטאלנטה 3–1. הוא כבש את שערו הראשון חודש לאחר מכן ב-6 באוקטובר בניצחון 1–2 על ניו אינגלנד רבולושן.
ב-31 בינואר 2022 חתם בארמיניה בילפלד מהבונדסליגה, בחוזה לארבע שנים וחצי. ב-5 בפברואר ערך הופעת בכורה בקבוצה, בתיקו 1-1 נגד בורוסיה מנשנגלדבך.
ב-14 ביולי 2023 חתם בל.א.ס.ק. לינץ.
קריירה בינלאומית

בלו ייצג את ארצות הברית בנבחרות הנוער, ובאוקטובר 2019 נכלל בסגל הנבחרת עד גיל 17 לקראת מונדיאל עד גיל 17.
בינואר 2021, בלו זומן לנבחרת ארצות הברית הבוגרת לקראת משחק ידידות מול טרינידד וטובגו. הוא ערך את הופעת הבכורה שלו במשחק ב-31 בינואר בניצחון 7–0. בגביע הזהב 2021 היה חלק מסגל הנבחרת בו זכתה נבחרת ארצות הברית.
תארים

אטלנטה יונייטד
גביע ה-MLS:‏ 2021
גביע ארצות הברית הפתוח: 2019
גביע קמפאונס: 2019
נבחרת ארצות הברית
גביע הזהב: 2021
אישיים
משחק האולסטאר של ה-MLS:‏ 2021
הערות שוליים

1 2  Joe Patrick, George Bello: Atlanta United’s 16-year-old wonderkid on the brink of a breakthrough, Dirty South Soccer, ‏2018-08-10 (באנגלית)
↑  atlutd, Atlanta United Transfers Defender George Bello to Arminia Bielefeld in German Bundesliga | Atlanta United FC, atlutd (באנגלית)
ג'מאל אל-חוסייני

| --- | --- |

 לידה:  1892 או 1894 ירושלים בתקופה העות'מאנית
 פטירה:  1982 ערב הסעודית 
 מקום קבורה:  בית הקברות אל-עוד 
 מפלגה:  המפלגה הערבית הפלסטינית 
 פרסים והוקרה
 מסדר ירושלים לתרבות, אמנויות וספרות (1990) 
 
ג'מאל אל-חוסייני, שנות ה-30
ג'מאל אל-חוסייני (בערבית: جمال الحُسيني; תעתיק מדויק: ג'מאל אלחסיני; 1892 – 3 ביולי 1982) היה פוליטיקאי ואיש ציבור פלסטיני בתקופת המנדט הבריטי בארץ ישראל ולאחריה בגלות.
הערות שוליים

1 2 3 4 5 6  חגי ארליך, המזרח התיכון בין מלחמות העולם, האוניברסיטה הפתוחה, יחידה 4, עמ' 366: "1892 או: 1894–1982".
1 2 3 4 5 6 7 8 9 10 11  יעקב שמעוני, ערבי ארץ-ישראל, עמ' 218-216.
↑  יהושע פורת, צמיחת התנועה הלאומית הערבית הפלסטינית 1918–1929, עמ' 223–224, 231.
↑  יהושע פורת, צמיחת התנועה הלאומית הערבית הפלסטינית 1918–1929, עמ' 198.
↑  תום שגב, ימי הכלניות, עמ' 257-256.
↑  יהושע פורת, ממהומות למרידה: התנועה הלאומית הערבית הפלסטינית 1939-1929, עמ' 24.
↑  מת חוסיין מלך חג'אז לשעבר, דבר, 5 ביוני 1931
↑  יהושע פורת, ממהומות למרידה, עמ' 262.
↑  יעקב שמעוני, ערבי ארץ-ישראל, פרק 17, עמ' 399.
↑  תום שגב, ימי הכלניות, עמ' 246.
↑  תום שגב, ימי הכלניות, עמ' 226.
↑  יהושע פורת, ממהומות למרידה, עמ' 100-99, הערה 206.
↑  אספת היסוד של פלוגות הנוער הערבי, דואר היום, 1 בפברואר 1936
↑  ג'ני לבל, חאג' אמין וברלין, עמ' 33.
↑  בני מוריס, קורבנות, עמ' 124.
↑  יהושע פורת, ממהומות למרידה, עמ' 101.
↑  יהושע פורת, ממהומות למרידה, עמ' 215.
↑  יהושע פורת, ממהומות למרידה, עמ' 288.
↑  תום שגב, ימי הכלניות, עמ' 331.
↑  ג'ני לבל, חאג' אמין וברלין, עמ' 204.
↑  מצטפא כבהא, המזרח התיכון בימינו: הפלסטינים – עם בפזורתו, האוניברסיטה הפתוחה, עמ' 58.
↑  B. Lerner: "Behind The British Bludgeon," Canadian Jewish Chronicle, July 12, 1946
↑  שמואל דותן, המאבק על ארץ ישראל, פרק 13: חקירה ומרי, 1946-1945, עמ' 316.
↑   סלמאן מצאלחה, תש"ח בעיניים ערביות, באתר הארץ, 9 במרץ 2017
↑  שמואל דותן, המאבק על ארץ ישראל, עמ' 347.
↑  בני מוריס, מדיר יאסין עד קמפ דייוויד, עמ' 191.
↑  שמואל כץ, אדמת מריבה, פרק 2: פליטים, עמ' 31.
↑  ג'מאל חוסייני כבר נוטה להסכים למדינה פדראלית, הארץ, 9 באוגוסט 1948
↑  הוקמה ממשלה פלשתינאית בעזה, דבר, 23 בספטמבר 1948
↑  מצטפא כבהא, המזרח התיכון בימינו: הפלסטינים – עם בפזורתו, האוניברסיטה הפתוחה, עמ' 54, הערה 2.
| --- | --- |
בקרת זהויות :  NLI: 987007310991205171  GND: 1176018159  VIAF: 1625151717050513900008   WorldCat (עם VIAF): 1625151717050513900008
בלטיקה קלינינגרד

ערך זה עוסק במועדון כדורגל רוסי. אם התכוונתם למותג בירה רוסי, ראו .
בלטיקה קלינינגרד (ברוסית: Футбольный Клуб «Балтика» Калининград) הוא מועדון כדורגל מקצועני רוסי מהעיר קלינינגרד, שבמערב רוסיה. המועדון הוקם בשנת 1954 ומתמודד בליגה הרוסית הראשונה בכדורגל.
נותנת החסות העיקרית היא חברת Kaliningrad Amber Combine, יצרנית הענבר הגדולה בעולם.
היסטוריה > תקופת ברית המועצות

הקבוצה הוקמה בשנת 1954 בחסות מפעל הדגים המקומי ב-22 בדצמבר 1954 ובעת הקמתה נקראה בשם "פישצ'ביק" (Пищевик).
עד 1957 התמודדה הקבוצה בליגות האזוריות של רוסיה הסובייטית, באותה שנה הקבוצה העפילה לליגת קלאס ב' באליפות ברית המועצות בכדורגל. ב-1958 הקבוצה שינתה את שמה ל"בלטיקה" ועד 1965 התמודדה בקלאס ב' וסיימה 3 פעמים כסגנית אלופת הליגה (בשנים 1959, 1961 ו-1962).
ב-1969 סיימה במקום ה-10 בקלאס א' וב-1984 זכתה בטורניר האזורי של הליגה השנייה בברית המועצות.
היסטוריה > שנות התשעים של המאה העשרים

בשנת 1992 מונה קורניי שפרלינג למאמן הקבוצה ובאותה עונה הקבוצה סיימה במקום הראשון באזור הרביעי בליגה הרוסית השנייה והעפילה לליגה הרוסית הראשונה והפכה לאחת ממובילות הליגה.
ב-1994 סיימה במקום השלישי בליגה ועונה לאחר מכן, תחת הדרכתו של לאוניד טקאצ'נקו זכתה באליפות ליגת המשנה הרוסית ועלתה לליגת העל הרוסית בכדורגל, לראשונה בתולדותיה ובמשך 3 עונות רצופות התמודדה בליגה הבכירה. העונה המוצלחת ביותר הייתה עונת הבכורה שלה בליגה, בעונת 1996 כשסיימה במקום השמיני והצליחה לגבור על קבוצות מצמרת הכדורגל הרוסי כדוגמת ספרטק מוסקבה, צסק"א מוסקבה, טורפדו מוסקבה וקריליה סובייטוב סמרה.
בעונת 1997 סיימה במקום ה-9, עם 7 הפסדים בלבד מתוך 34 משחקים ושנה לאחר מכן השתתפה לראשונה במפעלים האירופיים, אך הודחה כבר משלב הסיבוב השלישי של גביע אינטרטוטו. בליגה עצמה הקבוצה סיימה במקום ה-15 ונשרה לליגת המשנה.
בעונת 1999 מונה דמיטרי צ'פל למנכ"ל הקבוצה והוא מינה את ולדימיר דרגאץ' למאמן הקבוצה. בסיבוב הראשון הקבוצה סיימה במקום הראשון אך בשל חילוקי דעות בין השחקנים למאמן, הקבוצה לא הצליחה לזכות באליפות הליגה וסיימה לבסוף במקום החמישי.
היסטוריה > משנת 2000

בתקופה שבין 1999 ועד 2011, בלטיקה החליפה 20 מאמנים ובמצב זה הקבוצה התקשתה להגיע להישגים משמעותיים.
בעונת 2000 הקבוצה סיימה במקום ה-12 בליגת המשנה ובעונה 2001 אף נשרה לליגה השנייה, אך בזכות המאמן הליטאי בנימינאס זלקיאביצ'יוס הייתה לפייבוריטיות להעפיל לליגה הראשונה וסיימה כסגנית אלופת הליגה הרוסית השנייה, ב-2003 היא סיימה במקום השביעי בליגה הראשונה, אך עונה לאחר מכן הידרדרה למקום ה-20 וחזרה לליגה השנייה, אך כעבור שנה זכתה באליפות הליגה השנייה וחזרה לליגת המשנה הרוסית.
ב-2006 וב-2007 הקבוצה סיימה במקומות 14 ו-15 ולאחר מכן בעונות 2008 - 2009 סיימה במקומות 7 ו-9. ברם, בעונת 2010 סיימה במקום ה-12.
בעונת 2012/2013 הקבוצה התמודדה בטורניר העפלה לליגה הראשונה וגברה על גזוביק אורנבורג. עונת 2013/2014 הייתה לאחת הטובות שלה מזה 14 שנים: בלטיקה סיימה חמישית בליגת הכדורגל הלאומית של רוסיה, אך הקבוצה נתקלה בקשיים כלכליים ונכשלה בניסיונותיה להעפיל לליגת העל, היא סיימה במקום התשיעי. בסוף 2014 מונה סרגיי יוראן למאמן הקבוצה, בהדרכתו הקבוצה שמרה על מקומה בליגת המשנה הרוסית. ב-16 ביוני 2015, יוראן הודיע על עזיבתו ובעונת 2015/2016 סיימה במקום הלפני אחרון ולראשונה משנת 2004 הייתה אמורה להיות מודחת לליגה השנייה, אך ניצלה מהדחה רק בשל פירוק קבוצת וולגה ניז'ני נובגורוד.
לקראת עונת 2018/2019 בליגת המשנה הרוסית בכדורגל הקבוצה עברה מיתוג מחדש והציגה לוגו חדש. באותה עונה העפילה לשלב 32 האחרונות בגביע הרוסי בכדורגל ואף שבתום העונה סיימה במקום 16 והייתה אמורה לרדת לליגת הכדורגל המקצוענית של רוסיה, השלישית בחשיבותה, שמרה על מקומה בליגה בשל חוסר יכולתה של סחלין (אלופת המזרח של הליגה המקצוענית) לעמוד בתנאי הרישוי של הליגה הלאומית.
היסטוריה > תקופת איגנשביץ׳ והחזרה לליגת העל

באוקטובר 2021 מונה סרגיי איגנשביץ' למאמן הקבוצה. בעונת 2021/2022 הוליך את הקבוצה לראשונה בתולדותיה לשלב רבע גמר הגביע הרוסי בכדורגל, אחרי שקודם הישג השיא שלה היה העפלה לשמינית גמר הגביע בעונות 1997/98, 1999/00, 2008/09, 2009/10, 2019/2020. בעונת 2022/2023 הקבוצה סיימה כסגנית אלופת הליגה הרוסית הראשונה ובתום עונת 2022/2023, הקבוצה העפילה חזרה לליגת העל הרוסית בכדורגל, לראשונה מזה 25 שנה, זאת אחרי מאזן של 30 משחקים רצופים ללא הפסד. בעונת 2023/2024 העפילה לראשונה בתולדותיה לגמר הגביע הרוסי בכדורגל, אך גם ירדה חזרה לליגה הראשונה.
בלטיקה במפעלים האירופיים

| עונה | טורניר | סיבוב | מועדון | בית | חוץ | סך הכל |
| --- | --- | --- | --- | --- | --- | --- |
| 1998 | גביע אינטרטוטו | סיבוב ראשון | בולגריה ספרטק וארנה | 4-0 | 1-1 | 5-1 |
|  |  | סיבוב שני | סלובקיה טרנצ'ין | 0-0 | 1-0 | 1-0 |
|  |  | סיבוב שלישי | יוגוסלביה ווייוודינה | 1-0 | 1-4 | 2-4 |
אצטדיון הקבוצה

עד 2018, הקבוצה אירחה את משחקיה באצטדיון בלטיקה המכיל 14,600 מושבים והוא נבנה בשנת 1892 על ידי הבנקאי ד"ר וולטר סימון ששימש גם כיועץ לעיריית קניגסברג. האצטדיון שופץ מספר פעמים והורחב.
באפריל 2018 נחנך אצטדיון קלינינגרד החדש, המכיל 35,000 מושבים ואירח משחקים במסגרת מונדיאל 2018 ומהווה מאז למגרש הבית של הקבוצה.
גלריה

סמל הקבוצה בשנים 1997–2018.
סמל הקבוצה בעונת 2018/2019.
הישגים

ליגת העל הרוסית בכדורגל: מקום 7 בעונת 1996
אלופת ליגת המשנה הרוסית (2): 1995, 2023
אלופת הליגה הרוסית השנייה (2) : 2002, 2005
הגביע הרוסי בכדורגל: סגנית 2023/2024
ראו גם

בלטיקה-BFU קלינינגרד
הערות שוליים

↑  ИСТОРИЧЕСКАЯ ПОБЕДА // «Балтика» обыграла одну из сильнейших команд лиги на новом стадионе
↑  «Балтика» победила «Крылья Советов» в первом матче на арене «Калининград»
מראה אצטדיון בלטיקה מהאוויר
אצטדיון קלינינגרד החדש. אפריל 2018
מנחם כהנא

| --- | --- |

 לידה:  1946 (בן 79 בערך) קבוצת יבנה, ישראל 
 ענף מדעי:  חקר התלמוד
 מקום מגורים:  ישראל
 מקום לימודים:  האוניברסיטה העברית בירושלים 
 מנחה לדוקטורט:  אליעזר שמשון רוזנטל 
 מוסדות:  האוניברסיטה העברית בירושלים 
 פרסים והוקרה:  פרס א.מ.ת. (2009) 
 צאצאים:  מעוז כהנא 
 תרומות עיקריות
 חקר מדרשי הלכה של התנאים
 
מנחם יצחק כהנא (נולד ב-1946) הוא פילולוג, פרופסור אמריטוס בחוג לתלמוד של האוניברסיטה העברית בירושלים. כהנא הוא מבכירי החוקרים של מדרשי ההלכה. זכה בפרס א.מ.ת. לשנת 2009.
פעילות מחקרית

כהנא החל את דרכו המחקרית באוניברסיטה העברית בירושלים. את עבודת הדוקטורט שלו, אקדמות להוצאה חדשה של ספרי במדבר, כתב בהדרכת פרופ' אליעזר שמשון רוזנטל. בעבודה זו הניח את היסודות להוצאה לאור של מהדורה מדעית חדשה עם ביאור מקיף למדרש ספרי במדבר. לאחר עבודה של למעלה משלושים שנה, השלים כהנא משימה זו עם פרסומה של המהדורה בחמישה כרכים (שני כרכי מהדורה ושלושה כרכי פירוש, בשנים תשע"א–תשע"ה).
במסגרת חיפושיו בספריית לנינגרד אחר כתבי יד עם פירוש רבינו הלל לספרי במדבר, גילה כהנא כי בכתביו של הקראי ישועה בן יהודה מצויה התייחסות למדרש הלכה שנעלם מאיתנו עד כה. כהנא זיהה כי מדרש זה מתאים לסוגת מדרש הספרי זוטא לספר במדבר. כהנא אסף את ציטוטיו של ישועה בן יהודה, קטעים נוספים מספר פתרון תורה וממדרש נוסף, והוציא לאור את מדרש ספרי זוטא לדברים.
ספר אחר שפרסם כהנא מסתמך על מחקר משותף שלו עם דניאל בויארין בו השוו בין חומר אגדי במדרשי ההלכה לפרשת עמלק. כהנא ביסס את הקביעה שמדובר בחומר אגדי המשותף לשתי המכילתות, והוכיח את משניותו של החומר במכילתא דרשב"י ביחס לזה שבמכילתא דר' ישמעאל.
כהנא אף פנה מפעם לפעם מעיסוקו המרכזי – מחקר מדרשי ההלכה – לעיסוק במחקר המשנה והתלמוד הבבלי. שני מאמרים שפרסם על מחקר התלמוד הבבלי מדגישים את עריכתו הספרותית המדוקדקת המבססת מגמה כלשהי אליה מכוון התלמוד הבבלי.
כהנא הנחה תלמידי מחקר רבים בחקר מדרשי ההלכה ובחקר התלמוד הבבלי.
חיים אישיים

מנחם כהנא הוא נצר למשפחת כהנא הלר. תושב אלון שבות שבגוש עציון. בין ילדיו - פרופ' מעוז כהנא ומנכ"ל משרד התפוצות לשעבר דביר כהנא.
מחיבוריו

אוצר כתבי היד של מדרשי ההלכה: שחזור העותקים ותיאורם, ירושלים תשנ"ה
המכילתות לפרשת עמלק: לראשוניותה של המסורת במכילתא דרבי ישמעאל בהשוואה למקבילתה במכילתא דרבי שמעון בר יוחאי, ירושלים תשנ"ט
ספרי זוטא דברים: מובאות ממדרש תנאי חדש, ירושלים תשס"ג
קטעי מדרשי הלכה מן הגניזה, ירושלים תשס"ה
ספרי במדבר: מהדורה מבוארת (בחמישה כרכים), מאגנס, ירושלים תשע"א–תשע"ה
'מפני תיקון העולם' - תלמוד בבלי מסכת גיטין פרק רביעי, מאגנס, ירושלים, 2020
דרש המזהיר - ותרומתו למחקר ספרי דברים ומכילתא דברים, מוסד ביאליק, ירושלים, 2022
הערות שוליים

↑  עבודת הדוקטורט באתר הוצאת מאגנס
↑  מבוא לספר באתר מאגנס
| --- | --- |
בקרת זהויות :  NLI: 987007293378605171  GND: 1076514022  ISNI: 0000 0001 1804 6371  LCCN: n78089838  NTA: 255336098  VIAF: 100327077   WorldCat (עם VIAF): 100327077 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אוטה וליש

| --- | --- |

אוטה וליש
 לידה:  1906 חבל הסודטים
 פטירה:  1977  (בגיל 71 בערך) ישראל
 מקום קבורה:  בית עלמין כפר שמריהו 
 לאום:  יהודי, ישראלי
 תחום יצירה:  גרפיקה, ציור   קליגרפיה
 יצירות ידועות:  דאר עברי
 
אוֹטֶה (אוטו) וָלִישׁ (לעיתים ואליש; Otte (Otto) Wallisch או Wallish;‏ 25 באפריל 1906 – 15 במאי 1977) היה מעצב גרפי ישראלי שעיצב חלק ניכר מהסמלים הבולטים של מדינת ישראל, בהם כתיבה קליגרפית של מגילת העצמאות, מטבעות, שטרות, מדליות, בולים וכרזות. בעל משרד פרסום וחבר ועד האיגוד הישראלי לפרסום.
ביוגרפיה

וליש נולד בשנת 1906 בעיר זנוימו (Znojmo) שבאוסטרו-הונגריה (ולימים בצ'כוסלובקיה; כיום באזור דרום מוראביה שבצ'כיה). בגיל 10 נשלח לחוג ציור, ועבד כבר בצעירותו כגרפיקאי בפראג.
שירת בצבא הצ'כוסלובקי ולמד במכללת וינה. נישא להלי וייסנשטיין והעפיל לארץ ישראל בשנת 1934, במסגרת העלייה החמישית, ואשתו הצטרפה אליו שנה לאחר מכן. לזוג נולדו בן ובת, והם התיישבו בהרצליה, בבית שעוצב בסגנון הבאוהאוס.
בשנת 1934 פתח וליש סוכנות לפרסום בתל אביב וב-1936 פתח ברחוב נחלת בנימין בתל אביב סטודיו לגרפיקה (שכיום הוא אתר שימור היסטורי). הסטודיו שימש כמרכז עבור הש"י (שירות הידיעות (מודיעין) של "ההגנה").
וליש תכנן וביצע תערוכות בולאיות שונות בישראל ובארצות וערים בעולם כדוגמת ניו יורק, אמריקה הלטינית, וינה ועוד.
אוטה וליש נפטר בהרצליה ונטמן בבית העלמין בכפר שמריהו. הותיר אחריו את רעייתו, הלי, בן, בת ונכדים.
יצירות > מגילת העצמאות

וליש היה אחראי על הקליגרפיה של מגילת העצמאות. דוד בן-גוריון לא הקריא מהמגילה במעמד הכרזת העצמאות בה' באייר תש"ח, 14 במאי 1948, אלא מטיוטה שהודפסה במכונת כתיבה, כיוון שווליש הספיק לכתוב רק את חלקה התחתון של המגילה, בשל המחלוקת על נוסח הכרזת העצמאות שטרם הוכרעה ברגעים הללו. לכן המגילה הייתה עשויה משלושה ריבועי קלף תפורים ולאחר הטקס היא נתפרה אל החלק בו חתמו חברי המועצה.
וליש היה אחראי גם על עיצוב היכל העצמאות במוזיאון תל אביב הראשון (שדרות רוטשילד 16, תל אביב) לקראת טקס הכרזת העצמאות.
יצירות > בולים

וליש יצר את סדרת הבולים הראשונה, "דאר עברי", שהנפיקה מדינת ישראל מיד לאחר הכרזת העצמאות. הסדרה, שהוכנה ערב הקמת המדינה בפעילות קדחתנית בתנאי מחתרת, כוללת תשעה בולים שונים בערכים שונים ובשני גדלים. מאחר שבזמן הדפסת הבולים עדיין לא נקבע שמה של מדינת ישראל, הוחלט שהם ישאו את הכיתוב "דאר עברי". האפשרויות האחרות לכיתוב על הבולים היו "ארץ ישראל" או "יהודה".
נושא הסדרה מטבעות יהודיים שנטבעו בעת העתיקה, בין השנים 129 לפנה"ס ל-135 לספירה, מתקופת ממלכת החשמונאים עד דיכוי מרד בר כוכבא. המטבעות נועדו לסמל את מאבקו של העם היהודי למען ריבונות בארץ ישראל ולמען חופש של עם ישראל.
לאחר סדרת הבולים מקום המדינה, המשיך וליש לעצב בולים במהלך השנים עבור נושאים שונים. בשנים הראשונות לאחר קום המדינה עיצב ואליש את סדרת המועדים הראשונה (סדרת בולים שמונפקת מאז באופן סדיר לקראת חגי תשרי), גיליונית הזיכרון הראשונה של ישראל ("תבול"), סדרת דואר אוויר הראשונה, ובול הנגב. לאחר מכן עיצב וליש בולים שעסקו במגוון נושאים, כגון "שנת הפליט העולמית" (1952), "בולי זיכרון" המציגים את מפרץ חיפה, הר הכרמל וסמל העיר חיפה, בולי יום העצמאות ובולים נוספים.